google/wiki40b huggingface dataset:
Super-SS-Rally-GT-Fastback-Hardtop-Sprint

«Super-SS-Rally-GT-Fastback-Hardtop-Sprint» utgitt i Sverige

En svensk versjon med tittelen «Super-SS-Rally-GT-Hardtop-Sprint-Coupé» ble utgitt september 1973 på Sunderfundigheter. Den svenske teksten ble skrevet av den svenske sportskommentatoren Åke Strömmer. Ellers ble kompet fra 1970-utgaven brukt. «Super-SS-Rally-GT-Hardtop-Sprint-Coupé» ble også utgitt november 2018 på Sanger som ikke rakk toget (bonusalbum i samleboksen Øystein Sundes samlede riller).
«Super-SS-Rally-GT-Fastback-Hardtop-Sprint» ble innspilt på nytt i august 1975 og utgitt samme høst på det svenske albumet Hurtbuller i hvit saus. Denne nye versjonen gikk i saktere tempo, og årsaken til det var at svenskene skulle få med seg teksten lettere.
Senoculidae

Utseende

Flate, langbeinte, gråaktige edderkopper. De sitter med kroppen og beina tett presset mot underlaget og er da veldig godt kamuflerte mot barken på trær. Langs ytterkanten har de hårbremmer som gir dem et "frynsete" omriss og forsterker denne kamuflasjen.

Utbredelse

Slekten Senoculus er utbredt i Mellom- og Sør-Amerika.
Vikeså

FN-parken

Like sør for sentrum ligger en FN-park med en bauta til minne om den første norske soldaten som omkom i en FN-operasjon. Det skjedde da Annbjørn Gjedrem fra Bjerkreim ble skutt ned med harpunliknende gjenstand under vakttjeneste mens han var soldat i DanNor III. Tidligere FN-ambassadør Ole Ålgård stod for avdukingen av minnebautaen, som var reist av Rogaland FN-Veteranforening, på FN-dagen i 1994. I 2005 ble det reist åtte miniatyrbautaer over de andre fra Rogaland som har mistet livet i FN-tjeneste.
Dissosiativ identitetsforstyrrelse

Etiologi

Dissosiative fenomener antas å oppstå som forsvarsrespons, både under og etter traumatiske opplevelser. Alvorlige og vedvarende seksuelle og fysiske overgrep i barndommen er ansett å være den viktigste etiologiske faktoren i utviklingen av patologisk dissosiativ symptomatologi og forsvarsmekanismer. Jo tidligere misbruket inntreffer, desto mer alvorlige blir symptomene.

Behandling

Personer plaget med dissoativ identitetsforstyrrelse er unike for hva de opplever. Derfor er det viktig med en skreddersydd behandling som følger prinsippene fra kognitiv terapi ved angstlidelser.
Furusvermer

Utseende

En ganske stor (vingespenn 72 – 80 mm), slank svermer, den virker ensfarget grå og er lett å kjenne igjen på fargen. Den slankest bygde av de norske svermerne. Hodet er middels stort, med velutviket sugesnabel. Antennene er hvite og nær halvparten så lange som forvingene. Brystet er grått i midten, svart på sidene og hvitt helt ytterst. Bakkroppen har en grå midtstripe, på sidene er den tverrstripet i grått, svart og hvitt. Vingene har bølget ytterkant. Forvingene er mørkegrå med spredte, lysere skjell. Rundt midten av vingen er det noen svarte lengdestreker. Noen ganger er vingens grunnfarge så mørk at disse ikke synes. Bakvingene er ensfarget grå. Larven er grønn med lyse lengdestriper, som gir bra kamuflasje mot barnålene. Det finnes også en rustrød fargevariant.

Levevis

Furusvermeren flyr i og ved bar- og blandingsskog med innslag av furu i mai – juli. Den besøker gjerne blomster og er kjent som pollinator av nattfiol (Platanthera bifolia). Larvene lever nesten utelukkende på furu (Pinus sylvestris), de har en sjelden gang blitt funnet på gran og lerk. Den er en av ganske få svermere som har larver på bartrær.

Utbredelse

Furusvermeren finnes over det meste av Palearktis, fra Nord-Afrika gjennom det aller meste av Europa østover til Kina. I Norge finnes den i den sørligste delen av landet nordvestover til Hordaland, men synes å mangle lenger nord. Registrert i Florø, Sogn og Fjordane  28.05.2015.
Ambala Sadar

Demografi

Ved folketellingen i 2001 hadde Ambala Sadar 106 378 innbyggere. Av disse var 52% menn og 48% kvinner. 77% av befolkningen kunne lese (noe som er høyere enn landsgjennomsnittet på 59,5%).
Káñina

Káñina er et akademisk tidsskrift som gis ut av Universidad de Costa Rica. Det publiserer forskning innen filologi, lingvistikk, filosofi og kunstnerisk metateori. Alle artiklene gjennomgår dobbel fagfellevurdering.
Navnet Káñina er et ord fra det costaricanske språket bribri og betyr «det ble morgen». Det er en bøyningsform av verbet kañir «å bli morgen».
Huangzhong

Huangzhong (kinesisk: 湟中县; pinyin: Huángzhōng Xiàn) er et fylke i provinsen Qinghai i Folkerepublikken Kina. Det er del av byprefekturet Xining.
I 1999 var folketallet 450 375.
Volapük (stiftelse)

Volapük er et ikke-kommersielt litteratur- og kulturforum grunnlagt sommeren 1990. Det er en upolitisk og idealistisk stiftelse som har som hovedformål å hjelpe frem kunstnere og kunst- og kulturprosjekter innen alle uttrykksformer.

Kort historikk

Volapük har arrangert en rekke festivaler innen teater, litteratur og musikk. Faste månedlige multikulturelle arrangementer og konserter, i tillegg til bl.a. skrivekurs og antologiutgivelser. Volapük har hatt samarbeid med flere større norske og nordiske kunstorganisasjoner, drevet utstrakt kulturformidling og gjennomført en rekke utvekslingsprosjekter internasjonalt og i Norge.

Filmfestivalen «Den tredje vei»

I 1998 startet Volapük kortfilmfestivalen Den Tredje Vei. Festivalen arrangeres årlig. Det deles ut priser for kategoriene beste film uansett genre, beste eksperimentelle film, beste mainstream film og beste trashfilm. Prisene utdeles av en uavhengig profesjonell jury. Dette er Oslos eneste undergrunnsfilmfestival.

Antologi

Volapük har utgitt to debutantantologier – Stemmer i ett hus I og II- i samarbeid med Aschehoug forlag, mai 1993 og mai 1996. Redaktør var forfatteren Øystein Wingaard Wolf. Bøkene er å finne på alle landets biblioteker.
Vagli Sotto

Frazioni

Kommunen omfatter følgende frazioni:
Vagli Sotto, Vagli Sopra og Roggio.
Bykjernen i Vagli Sotto er fra middelalderen og ligger på en høyde, og kan bare nås til fots.
I umiddelbar nærhet ligger Lago di Vagli.
NRK Hordaland

NRK Hordaland er NRKs distriktskontor i Hordaland fylke. Hovedkontoret ligger i Bergen sentrum, tidligere lokasjon var på Minde. NRK Hordaland har 135 ansatte innen TV, radio og internett og er NRKs største distriktskontor. NRK Hordaland produserer daglige lokale radiosendinger for Hordaland og Vestlandsrevyen, lokale TV-nyheter for Hordaland og Sogn og Fjordane. I tillegg lages dokumentarer, Brennpunkt-episoder, Glimt av Norge og enkeltserier som Nomino, Dialektriket og Norsk attraksjon.
NRK Hordaland har lokalkontor på Stord og i Odda. 
Høsten 2017 ble hovedkontoret flyttet fra Minde til nye mediahuset Media City Bergen i Bergen sentrum.
Nordstrandrevyen

Nordstrandrevyen var en norsk skolerevy som ble arrangert årlig på Nordstrand videregående skole på Nordstrand i Oslo. Revytradisjonen på skolen startet i 1936, med regulære oppsetninger fra midt på 50-tallet. Skolevirksomheten skal flyttes fra Nordstrand, så 2013 ble det siste året for Nordstrandrevyen, men revyaktivitene vil antagelig fortsette i de nye skolelokalene på Kongshavn videregående skole fra vinteren 2014.
Det ble spilt 63 Nordstrandrevyer, fra 1936 og frem til 1971 som rene russerevyer med bare avgangselever, men fra 1973 til 2013 kunne alle skolens elever melde seg på. Som revy med deltagere fra alle klassetrinn åpnet det seg muligheter for kontinuitet i produksjonen av revyen hvert år. I de fleste av revyens faggrupper ble det vanlig at mange elever ble med som assistenter i 1. klasse og var ledere mens de gikk i 2. og 3. klasse. Fra midten av 70-tallet og fremover vokste denne organisasjonsmodellen seg sterk og revyen har fostret mange talenter innen sine faggrupper (PR, skuespill, teknikk, musikk og administrasjon).
Tanyproctini

Utseende

Stort sett middelsstore, avlange, grå eller brunlige oldenborrer. Som vanlig hos denne gruppen har antennene store lameller, særlig hos hannene.

Utbredelse

Gruppen forekommer i alle verdensdeler bortsett fra Australia.
Uno-X

Bensinmarkedet

Andre selvbetjente bensinstasjonkjeder i Norge er St1, Circle K, Shell Express og Esso Express. Uno-X er den eneste norskeide kjeden av disse.

En del av Uno-X Energi

Selskapene YX Norge, Uno-X Norge, Uno-X Forsyning og Uno-X Smøreolje danner Uno-X Energi som er et forretningsområde under Reitangruppen.

Produkter

De to mest solgte produktene er 95 blyfri og blank diesel. Noen av stasjonene har også 98 blyfri.
I 2016 åpnet Uno-X sin første hydrogenstasjon på Kjørbo i Sandvika utenfor Oslo. Kjeden har som uttalt mål å bygge 20 hydrogenstasjoner innen 2020. Hydrogenbilens utslipp er rent vann, og den fylles opp med hydrogen på 3-5 minutter.
Rubladmøll

Utseende

Små til middelsstore (vingespenn 8 – 48 mm) sommerfugler med lange forvinger. Kroppen er forholdsvis kort (sammenlignet med vingene) og kraftig, hodet middels stort. Palpene er ikke påfallende lange. Antennene er trådformede og rundt halvparten så lange som forvingene. Forvingene er avrundet firkantede, flere ganger så lange som brede. De nordiske artene, bortsett fra Ethmia pyrausta, er lyst fargede med mørke flekker eller mønstre. Noen tropiske arter er ganske fargerike, mens E. pyrausta er ensfarget mørk. Bakvingene er brede, ensfargede med middels lange hårfrynser. Beina er forholdsvis korte. Larvene er lange og slanke og ofte ganske fargerike, farget i svart, hvitt og gult.

Levevis

80 % av de kjente larvene lever på ordenen Boraginales, som omfatter rubladfamilien (Boraginaceae), honningurtfamilien (Hydrophyllaceae) og Ehretiaceae. De nordiske artene, bortsett fra Ethmia pyrausta som lever på frøstjerner (Thalictrum spp.), lever alle på planter i rubladfamilien, deriblant forglemmegei (Myosotis), lungeurt (Pulmonaria), ormehode (Echium) og steinfrø (Lithospermum). Larvene lever i tynne spinn på blader, blomster eller stengler og forpupper seg i en hvit eller gul kokong av silke. De voksne møllene flyr vanligvis om natten, unntatt noen som lever i fjellområder eller flyr tidlig på våren. Familien finnes i alle verdensdeler, men er mest artsrik i Mellom-Amerika, særlig i områder dominert av tornekratt med markerte tørketider.
Historien om Pi

Filmatisering

Boka ble filmatisert i 2012 av Ang Lee.
Ænes

Ænes er en liten bygd ved innløpet til Maurangerfjorden i Kvinnherad kommune i Hordaland, med ca. 120 innbyggere. Ænes har et flott turterreng som er lett tilgjengelig. Viktige næringsveier er turisme, jordbruk og fiskeoppdrett.
Pietro del Po

Biografi

Pietro flyttet til Napoli i 1644, senere til Roma der han jobbet for Giovanni Lanfranco. Senere etablerte han sitt eget studio, der blant andre sønnen Giacomo fikk sin opplæring. Datteren Teresa ble også maler. I Roma bodde han på Via Margutta, nær der Spansketrappen i dag står. I Roma ble han kjent med Jean Dughet, som han jobbet litt for.
Uravstemning

Uravstemning er en avstemning hvor alle i en gruppe stemmer ved direkte valg og ikke gjennom representanter.
Uravstemning brukes blant annet ved avstemning om faglige overenskomster, etter at forhandlingspartene har sluttført forhandlingene.
Bertil Malmberg

Svenska Akademien

Malmberg ble innvalgt som medlem av Svenska Akademien 23. april 1953 og tok sete på stol nummer 18 den
20. desember samme år.
Fylkesvei 2800

Fylkesvei 2800  går mellom Rustand og Lesteberg i Nore og Uvdal kommune. Veien er 7,7 km lang.
Frem til 2019 hadde veien betegnelsen Fylkesvei 117.
Flotilje

En flotilje (spansk flotilla, «liten flåte») er en sjømilitær avdeling. Orlogsfartøyer av samme type samles administrativt i skvadroner, for eksempel torpedobåtskvadroner. Flere skvadroner samles i eskadrer. Flere eskadrer samles i flotiljer, som igjen samles i nummererte flåter, eller hele lands mariner.
I siste halvdel av det 19. århundre og første halvdel av det 20. var slagskip og kryssere organisert i eskadrer, mens mindre fartøy som destroyere og undervannsbåter var organisert i flotiljer. Italias Regia Marina hadde for eksempel samlet sine torpedobåter i flere Flottiglia MAS (Motoscafo Armato Silurante).
I Bundesmarine er flåten samlet i to Einsatzflottillen, som er inndelt i flere Geschwader (eskadrer). Flotiljene ledes av flotiljeadmiraler. 
Det danske Marinehjemmevernet er oppstilt i hjemmevernsflotiljer (HVF): 30 flotiljer bestående av et hjemmevernsfartøy med besetning, fem bevoktnings- og nærforsvarsflotiljer tilsvarende et kompani i Hæren, samt musikk- og stabsflotiljer.
Guzhen (Bengbu)

Guzhen (kinesisk: 固镇县; pinyin:  Gùzhèn Xiàn) er et fylke i provinsen Anhui i Folkerepublikken Kina. Det ligger i byprefekturet Bengbu.
Befolkningen var på 625 215 innbyggere i 1999.
Lissominae

Utseende

Det to stammene underfamilien blir delt inn i ligner ikke påfallende på hverandre. Lissomini er forholdsvis små, brede, hvelvede, svarte smellere. Dekkvingene kan ha gule tegninger. Antennene har et kraftig, buet skaft (pedicellus) og er sagtannede til kamformede, i alle fall i midten. Beina er ganske korte. Gruppen Protelaterini er middelsstore (gjerne 10-15 millimeter), ganske slanke, spinkelt bygde og kan ha kamformede antenner.

Utbredelse

Gruppen er representert, men ikke artsrik, i alle verdensdeler (bortsett fra Antarktis)-
Bjørn Stenersen

Utmerkelser

Bjørn Stenersen ble i 1989 kåret til årets sportsnavn av Bergensavisen.
Vestre Aker prosti

Vestre Aker prosti er et prosti i Oslo bispedømme hos Den norske kirke. Prostiet ble opprettet 1.1.1972 ved deling av Oslo domprosti, bestående av Vestre Aker, Ullern, Røa, Ris, Nordberg og Majorstuen.
Prostiets grenser ble justert med virkning fra 2011, da Grefsen sogn ble overført fra Nordre Aker prosti til Vestre Aker. Med virkning fra 2015 er sognene Bakkehaugen, Majorstuen og Vestre Aker slått sammen.
Trond Bakkevig var prost i Vestre Aker prosti fra 2000-2018. Siden 2019 har Elisabet Yrwing Guthus vært prost i Vestre Aker.
Porte de Pantin (Paris Metro)

Porte de Pantin er en stasjon på metroen i Paris.
Stasjonen betjener linje 5.
Battle Hymn of the Republic

"The Battle Hymn of the Republic" er en patriotisk sang, skrevet av Julia Ward Howe i desember 1861 som ble populær under den Den amerikanske borgerkrigen.

Historie

Melodien ble skrevet ca. 1855, av William Steffe fra South Carolina. Sangteksten ble den gangen skiftevis kalt "Canaan's Happy Shore" eller "Brothers, Will You Meet Me?", og sangen ble sunget som en såkalt «campfire spiritual». Melodien spredte seg over USA og fikk underveis mange nye sangtekster.
En mann fra Vermont ved navn Thomas Bishop meldte seg til Massachusetts infanteriet før krigsutbruddet og skrev en populær sangtekst, cirka 1860, med tittelen "John Brown's Body", som ble en av hans kompanis marsjsanger. Ifølge forfatteren Irwin Silber (som har skrevet en bok om populære sanger fra Borgerkrigen), handlet sangen ikke om John Brown, den berømte forkjemper for slaveriet ophe, velse, men om en skotte av det samme navn som var medlem av det 12. Massachusetts Regiment. Et essays av forfatteren Mark Steyn forklarer at soldatene i John Browns enhet hadde funnet på en sang som gjorde stas på ham og sang den ofte.
Bishops battaljon ble sendt til Washington, D.C. tidlig i Borgerkrigen, og Julia Ward Howe som hørte denne sang under en offentlig tilstelning for soldatene i Washington. Som så mange andre antok hun at den handlet om John Brown, slaveforkjemperen. Hennes ledsager ved tilstelningen, presten James Clarke foreslo for Howe at hun skulle skrive ny tekst til soldatenes sang, og den nåværende versjon av "Battle Hymn of the Republic" ble født.
Howe's "The Battle Hymn of the Republic" ble først offentliggjort på forsiden av The Atlantic Monthly i februar 1862. Det sjette vers skrevet av Howe, som synges mindre ofte, ble ikke offentliggjort på det tidspunkt
Dischista

Beskrivelse

Middelsstore, kraftige gullbasser. Kroppen er gulaktig med en litt grønnlig metallglans. Pronotum er gjerne grønt i midten.

Utbredelse

Slekten er utbredt i tropisk Afrika.
Melodi Grand Prix 1974

Sendingen

NRK flyttet dette året finalen tilbake til NRK Marienlyst og til Studio 1. Sendingen gikk av stabelen lørdag 16. februar, og Vidar Lønn-Arnesen var programleder for tredje år på rad. Det ble holdt en åpen konkurranse, og NRK fikk inn 272 bidrag. En jury bestående av Benny Borg, Finn Eriksen og Sigurd Jansen, plukket ut fem av dem til finalen.
Også dette året var det mange tidligere artister som vendte tilbake, blant annet Ellen Nikolaysen, Anne-Karine Strøm, Inger Lise Rypdal og Gro Anita Schønn. Finalen ble også debuten til en artist som skulle komme til å sette et sterkt preg på konkurransen i årene framover – Jahn Teigen. Også showgruppa Dizzie Tunes deltok sammen med Grethe Kausland.
Hver melodi ble framført to ganger: en gang med Terje Fjærns orkester og deretter med et stort studioorkester ledet av Egil Monn-Iversen. 14 jurymedlemmer fra sju regioner kåret til slutt «Hvor er du?» til vinner.

Hendelser

Til finalen i Brighton 6. april valgte NRK Anne-Karine Strøm som solist. Strøm var på den tiden gift med Frode Thingnæs, som hadde laget vinnermelodien. «Hvor er du?» ble også oversatt til engelsk med tittelen «The First Day of Love». Dette var første gang et norsk bidrag ble framført fullt og helt på engelsk i den internasjonale finalen.
Heller ikke dette året ble vinnermelodien noen stor hit, og verken fagfolk eller presse var overvettes begeistret etter konkurransen. VG mente finalen var «en skuffelse for alle som hadde håpet at våre pop- og underholdningsmusikkprodusenter hadde oppdaget at vi faktisk befinner oss i 1974.» Avisen sammenlignet også «Hvor er du?» med den svenske vinnermelodien «Waterloo» og konkluderte med at de var som «likhetspunktene mellom Mick Jagger og Ivar Ruste».
Også musikkbransjen var negativ og mente den norske grand prix-finalen ikke var internasjonal nok. «Årets norske vinnermelodi ligger så absolutt ikke innenfor dagens popstil. Det kan føre til total utklassing i den internasjonale finalen», mente Erik Botolfsen, plateprodusent i EMI. Helge Westbye, pressesjef i Polydor, mente de norske finalemelodiene bar preg av å være for provinsielle og sa: «det er ikke noe imponerende nivå over vinnermelodien». Fagfolkene fikk også ganske rett: Det norske bidraget endte på en firedelt sisteplass i den internasjonale finalen. Dette var Norges tredje sisteplass.
Etter den internasjonale finalen gikk også komponisten Frode Thingnæs hardt ut mot den norske ordningen med utplukking av finalebidrag og jurysystemet i finalen. «Vi er i utakt med det internasjonale systemet». Thingnæs sa videre: «Vi sender feil melodi. Norske komponister må få vite hva de går til – vi kan lage like kommersielle ting som kontinentet.»
Sidetema

Sidetema er det andre temaet i eksposisjonen for stykker som følger sonatesatsformen. Mens hovedtemaet går i stykkets tonika, går sidetemaet vanligvis i dominantomearten – eller i parallelltonearten dersom gruntonearten er en molltoneart. Sidetemaet gjentas gjerne i reprisen og transponeres da ned en kvint slik at det går i hovedtonearten.
Mexico–USA-grensen

Mexico–USA-grensen er riksgrensen mellom Mexico og USA. Den løper fra Mexicogulfen i øst til Stillehavet i vest. Grensen strekker seg gjennom seks delstater i Mexico og fire delstater i USA.
Mexico–USA-grensen er verdens mest passerte grense, og passeres av rundt 350 millioner personer i året.
Den totale lengden av den kontinentale grensen er 3 201 km. Fra Mexicogolfen følger den løpet til elven Rio Grande (kalt Río Bravo del Norte i Mexico) til grensen krysser ved Ciudad Juárez i meksikanske Chihuahua og El Paso i amerikanske Texas;  vestover fra El Paso-Juarez, den krysser store strekningene i Chihuahuan- og Sonoraørkenen til deltaområdet til Coloradoelven vestover til San Diego-Tijuana før den når Stillehavet.
Alphinellus carinipennis

Utseende

Middelsstore, gråbrune trebukker. Antennene er omtrent så lange som kroppen. Pronotum er nærmest klokkeformet sett overnfra, med en skarp, bakoverrettet tann langt bak på hver side. Dekkvingene er jevnbrede, bakerst rundede, tett og kraftig punkterte, langs sømmen med en serie av tre opphøyde lengdekjøler.

Levevis

Larvene lever i død ved, gjerne under barken av nyfelte stokker av bartrær.

Utbredelse

Arten er utbredt i Mexico.
Yuichi Maruyama

Landslaget

Yuichi Maruyama spilte 2 landskamper for Japans herrelandslag.
Buster Keaton

Tidlige liv

Keaton var født i Piqua i Kansas som barn av vaudevillestjernene Joe og Myra Keaton. Han het egentlig Joseph Frank Keaton, men fikk navnet Buster på grunn av hans tidlige medvirkende i hans foreldres opptredener, hvor han ble kastet rundt. Han hevdet selv at han allerede på denne tiden oppdaget at publikum lo høyere når han reagerte med «pokerfjes» til enhver situasjon.

Filmmannen

Da han var 21 måtte Busters far oppgi vaudevillen på grunn av alkoholmisbruk, og den unge Buster måtte finne en annen levevei. I 1917 ble han ansatt av filmkomikeren Roscoe Arbuckle, og disse medvirket sammen i 15 kortfilmer, før Keaton i 1920 startet sitt eget selskap: Buster Keaton Productions, hvoretter han fra da av skrev, regisserte og spilte i sine egne filmer. Under de første årene lagde han kortfilmer, såkalte «to-aktere», før han i 1923 gikk over til helaftens spillefilmer. Det skapte klassikere som Generalen og Skip ohoi. Han fikk kallenavnet «steinansikt» på grunn av hans urokkelige pokeransikt, som på tross av sin urokkelighet allikevel er svært uttrykksfullt og talende. Hans film er preget av slapstick-komikk iblandet lett tragiske elementer av en ung mann som ofte må gå igjennom mye for å få piken som han elsker. Keatons lidenskap for mekanikk fornekter seg ikke i filmene, hvor lokomotiv, skip og lignende ofte spiller en stor rolle. Keaton blir i dag hyllet for sine ofte risikable stunts.
Keatons storhetstid regnes for å være årene 1920-28. I 1928 signerte han kontrakt med gigantselskapet Metro-Goldwyn-Mayer, og ble i og med dette frarøvet mye kunstnerisk frihet. Samtidig med dette inntrådte talefilmen. Keaton lagde flere kommersielt sett suksessrike filmer utover 1930-tallet, men ingen av dem kunne kreativt sett måle seg med stumfilene hans. Keaton skal ha vært svært ulykkelig over behandlingen han mottok hos MGM i denne perioden, og utviklet alkoholproblemer. Etter at kontrakten hos MGM utgikk i 1933, gikk han over til å for det meste medvirke i bi-roller.

Ettermæle

Fra og med 1950-tallet opplevde Keaton imidlertid en gjenoppreisning. Skuespilleren James Mason, som bodde i hans gamle villa i Hollywood, fant i 1952 mange kopier av gamle Keaton-filmer som man mente var forsvunnet, og det foranlediget filmhistorikeren Raymond Rohauer til å arbeide seriøst med Keatons verker. Han opptrådte kort med Charlie Chaplin i Rampelys i 1952, og ble et husholdningsnavn takket være jevnlige opptredener i reklamefilmer. I 1960 mottok han en æres-Oscar for sitt bidrag til filmhistorien. Filmene hans ble bragt fram igjen og vistes stadig på ulike filmfestivaler. Keaton døde i Woodland Hills i California, av lungekreft. Han har fått to stjerner på Hollywood Walk of Fame. I 1999 ble Keaton kåret til tidenes 21. største mannlige filmlegende av Det amerikanske filminstituttet.